**Ντόκος Ευστάθιος 0713059**

**Βία και επιθετικότητα**

Να διδάξει σε μία τάξη μαθητών έκτης δημοτικού τις αρνητικές επιπτώσεις της βίας και επιθετικότητας στον αθλητισμό και ευρύτερα στην κοινωνία.

**Επιμέρους στόχοι:**

Να γνωρίσουν οι μαθητές τον ορισμό της βίας και επιθετικότητας

Να καταγράψουν αντίστοιχες συμπεριφορές που παρατήρησαν ότι εκδηλώνονται σε αθλητικούς χώρους και αλλού (σχολείο, κοινωνία κλπ).

Να συλλέξουν αντίστοιχο υλικό από το διαδίκτυο και αλλού

Να εντοπίσουν πηγές που πιστεύουν ότι αναπαράγουν αυτό το φαινόμενο

Να προτείνουν τρόπους αντιμετώπισης του φαινομένου

Να συζητήσουν πως μπορούν να ελέγχουν την συμπεριφορά τους σε περίπτωση που νιώσουν αισθήματα θυμού

Η επιθετικότητα και η βία είναι ένα κοινωνικό φαινόμενο που παρουσιάζει αυξητική τάση σε όλα τα κοινωνικά περιβάλλοντα όπως στο σχολείο (bullying), τους αθλητικούς χώρους (χουλιγκανισμός και την κοινωνία γενικότερα (επεισόδια σε διαδηλώσεις, καταστροφή περιουσιών κλπ). Η διδασκαλία ανάδειξης των αρνητικών επιπτώσεων της βίας στα σπορ και την κοινωνία και η διδασκαλία αντιμετώπισης και αποφυγής του φαινομένου, θα βοηθήσει τους μαθητές έκτης δημοτικού που βρίσκονται στην προεφηβική ηλικία, να ελέγχουν τα συναισθήματα τους σε προσωπικό επίπεδο, να αποφεύγουν την υιοθέτηση αντίστοιχων συμπεριφορών και να συμβάλλουν με δράσεις στην μείωση της επιθετικής παραβατικότητας σε σχολικό και αθλητικό επίπεδο.

**Οι μαθητές με το τέλος του προγράμματος:**

Θα κατανοήσουν την θεματολογία και τον τρόπο εκδήλωσης της βίας και της επιθετικότητας στα σπορ και τη ζωή.

Θα ευαισθητοποιηθούν απέναντι σε φαινόμενα αδικίας και χρήσης βίας στο σχολείο τους, τα σπορ και αλλού.

Θα μάθουν να ενεργούν επικοδομητικά σε προσωπικό και ομαδικό επίπεδο απέναντι σε τέτοια φαινόμενα

(Περιγραφή ενός σχεδίου μαθήματος.)

**Ορισμός: Βία επιθετικότητα και οι αρνητικές επιπτώσεις τους.**

Για να αντιμετωπίσουμε τη βία και την επιθετικότητα που υπάρχει σήμερα στην κοινωνία μας πρέπει πρώτα να κατανοήσουμε τους όρους. Ο Γενικός ορισμός της βίας με λίγα λόγια είναι η χρήση δύναμης για καταπίεση άλλου. Διάφορες μορφές της βίας είναι η σωματική βία, η ψυχολογική βία η σεξουαλική βία, ο ηλεκτρονικός εκφοβισμός και διάφορες ακόμα υπομονάδες που συγκροτούν τον γενικότερο όρο. Ας αναλύσουμε λοιπόν μια μια τις προηγούμενες μορφές.

α. Σωματική βία είναι αυτή που στην καθημερινότητα βλέπουμε να ασκείται από διάφορους συνανθρώπους μας με χρήση σωματικής πίεσης όπως ξύλο σπρωξίματα και διάφορα άλλα φαινόμενα που έρχεται το σώμα μας σε επαφή με κάποιον ή κάποιους άλλους. Ως συνήθως η σωματική διάπλαση παίζει πρωταρχικό ρόλο.

β. Ψυχολογική βία. Εδώ η σωματική διάπλαση δεν μετράει αυτό που έχει περισσότερο σημασία είναι η ψυχολογική κατάσταση του βιαστή και του βιασμένου.

 γ. Σεξουαλική βία. Εδώ τα πράγματα είναι λίγο πιο δύσκολα γιατί δεν μπορούμε να καταλάβουμε αμέσως για το αν ο βιαστής μας, μας αγαπά και μας συμπεριφέρεται αναλόγως η έχει απώτερο σκοπό να μας εκμεταλλευτεί σεξουαλικά.

δ. Ηλεκτρονικός εκφοβισμός. Πολλές φορές μη γνωρίζοντας ακριβώς τη χρήση του διαδικτύου δίναμε πολλά στοιχειά από την προσωπική μας ζωή ώστε ο εκάστοτε βιαστής να μας εκμεταλλευτεί αναλόγως. Για αυτό καλό είναι να συμβουλευόμαστε και να ασφαλίζουμε όσο το δυνατό καλύτερα τα προσωπικά μας δεδομένα.

Η επιθετικότητα τώρα που ως συνήθως έπεται μετά τη βία έχει σκοπό να προκαλέσει ζημιά σε άτομα ή αντικείμενα. Το bulling που βιώνουν πολλά παιδιά στη ζωή τους μέσα η έξω από τα σχολεία είναι ένας μοντέρνος όρος βίας και επιθετικότητας του βιασμένου. Οι αρνητικές επιπτώσεις που μπορεί να έχει η βία και η επιθετικότητα στα άτομα ειδικά σε μία ηλικία μικρή όπως μαθητές δημοτικού είναι πολλές. Αυτά τα άτομα μπορεί να συνεχίσουν στη ζωή τους τον τρόπο αυτό που βιώνουν στα παιδικά τους χρόνια, να κλειστούν στον εαυτό τους με διάφορα ψυχολογικά προβλήματα, να γίνουν αρνητικά σε όλους αυτούς που θέλουν να τους βοηθήσουν και σε γενικές γραμμές να έχουν διαφόρων ειδών διαταραχές.

Πολλές φορές παρασυρόμαστε από το ίδιο μας το περιβάλλον δηλαδή ένα παιδί που ποτέ δεν ήταν βίαιο κάνοντας παρέα με άλλα παιδιά που έχουν σχηματίσει μια ομάδα για να μπορέσει να γίνει μέλος της, ακολουθεί τους υπόλοιπους και ωθείτε με έμμεση και άμεση πίεση να άσκηση και αυτό βία. Για παράδειγμα μία ομάδα παιδιών πηγαίνει στο γήπεδο για κάποιους λόγους δημιουργείται ένταση και αρχίζουν να βρίζουν να σπάνε αντικείμενα να δέρνουν οπαδούς άλλης ομάδας και να κάνουν διάφορες βιαιότητες. Ένα παιδί λοιπόν που θα ακολουθήσει αυτήν την ομάδα στο γήπεδο και δεν ανταποκριθεί την ώρα των εχθροπραξιών θα θεωρηθεί από τους άλλος (δήλος, προδότης της ομάδας, κότα) και διαφόρους άλλους χαρακτηρισμούς που θα τον αναγκάσουν δυστυχώς να ακολουθήσει κι αυτός όλη αυτή την τρέλα του χουλιγκανισμού που σήμερα μαστίζει τον ελληνικό αθλητισμό. Η προσοχή και η σωστή επιλογή λοιπόν της παρέας μας είναι σημαντικό. Άλλο παράδειγμα για να κατανοήσουμε πως ένα παιδί στην καθημερινότητα του μπορεί να παρασυρθεί χωρίς να το θέλει σε διάφορα βίαια συμβάντα. Καινούριος μαθητής στο σχολείο. Η περσινή ομάδα της τάξης ξεκινάει το πείραγμα που πολλές φορές καταλήγει σε bulling δηλαδή εκφοβισμός και άσκηση βίας ως προς τον καινούριο μαθητή. Ένα παιδί από την ομάδα δεν συμφωνεί με της πράξεις της υπόλοιπης ομάδας, αναγκάζετε όμως να συμμορφωθεί με τους υπόλοιπους γιατί αλλιώς θα τον διώξουν από την ομάδα. Έτσι απλά παρασυρόμαστε και πολλές φορές κάνουμε πράγματα που δεν τα πιστεύουμε αλλά μας ωθούν οι άλλοι να τα κάνουμε. Για αυτό λοιπόν προσοχή στις παρέες μας και σωστή επιλογή των φίλων και των ομάδων που ακολουθούμε.

Κατά την άποψη μου οι μέθοδοι που πρέπει να ακολουθήσουν για να βοηθήσουμε ένα παιδί είναι πρώτον η σωστή ενημέρωση για το τι μπορεί να του συμβεί στη ζωή του και με σωστό τρόπο να του εξηγήσουμε πως μπορεί να το αντιμετωπίσει. Η συζήτηση ας πούμε με τους γονείς η με τον δάσκαλο του σχολείου πολλές φορές μπορεί να φέρει θετικά αποτελέσματα. Το βασικό όμως και εμένα είναι οτι γενικότερα η γνώση και η καλλιέργεια του πνεύματος σε συνάρτηση με την υγεία και την καλή φυσική κατάσταση του σώματος είναι το φάρμακο που μπορεί να αποτρέψει τα φαινόμενα αυτά στην κοινωνία μας.

Σκοπός του προγράμματος αυτού είναι να γνωρίσουν οι μαθητές τον ορισμό που αναφέραμε προηγουμένως της βίας και της επιθετικότητας, ώστε να τους αποτρέψουμε να τις εξασκήσουν στους κύκλους τους.

Η καταγραφή αντίστοιχων συμπεριφορών όπως και τα παραδείγματα που αναφέραμε προηγούμενος και βοηθούν στο να κατανοήσουν τα παιδιά καλύτερα την έννοια της βίας και της επιθετικότητας.

Η συλλογή υλικού από το διαδίκτυο βοηθούν τα παιδιά ώστε να καταλάβουν πρώτον το φαινόμενο και δεύτερον το πόσο έχει επεκταθεί σε όλο τον κόσμο.

Οι πηγές που αναπαράγουν αυτά τα φαινόμενα της βίας και επιθετικότητας όπως αναφέραμε και στα προηγούμενα είναι για παράδειγμα το σχολείο το γήπεδο και άλλα μέρη συγκεντρώσεις πολλών ατόμων μαζί.

Καλό είναι να αφήσουμε τα παιδιά να προτείνουν δικούς τους τρόπους αντιμετώπισης του φαινομένου για να διαπιστώσουμε αν κατάλαβαν πόσο σοβαρό είναι το ίδιο το φαινόμενο.

Επειδή το κάθε παιδί έχει διαφορετικό χαρακτήρα μια συζήτηση για το πώς μπορεί το καθένα από τα παιδιά να ελέγχουν την συμπεριφορά τους σε περιπτώσεις θυμού, θα είναι εποικοδομητική για να ακουστούν πολλές γνώμες μέσα στην τάξη.

Το πρόγραμμα αυτό είναι πολύ σημαντικό να εφαρμοστεί γιατί πλέον η βία και η επιθετικότητα έχουν πάρει μεγάλη έκταση στην κοινωνία μας. Πιστεύω ότι η ηλικία του δημοτικού είναι η καλύτερη γιατί τα παιδιά αφομοιώνουν καλύτερα αυτά που λέγονται στο σχολείο και προβληματίζονται για την συμπεριφορά τους και για την συμπεριφορά των γύρων τους, ώστε αν βρεθούν σε μία δύσκολη στιγμή να έχουν μία έτοιμη λύση από το σχολείο για να ακολουθήσουν. Βέβαια η κατανόηση του προβλήματος σε αυτές της ηλικίες θέλει λίγο προσοχή, δηλαδή αυτά που θέλουμε να περάσουμε στα παιδιά πολλές φορές είναι καλύτερα να περαστούν με ένα σκερτσάκι, με ένα παιχνίδι παρά με μία πιο δυναμική προσέλκυση του θέματος.

Κλείνοντας θέλω να επαναλάβω ότι όλες αυτές οι άσχημες συμπεριφορές μπορούν να αποτραπούν με την καλλιέργεια του πνεύματος και την εξάσκηση του σώματος.